দিল্লি কাণ্ডে নদিয়ার যোগ, জেলেই বসেই ভারত বিরোধী কার্যকলাপ

নদিয়া: মুর্শিদাবাদ (Murshidabad), কোচবিহারের (Cooch Behar) পরে এবার নদিয়ার (Nadia) নাম! দিল্লি বিস্ফোরণ কাণ্ডে এবার নাম জড়াল নদিয়ার পলাশি পাড়ার (Palashi Para)।

পলাশিপাড়ার বড় নলদহের বাসিন্দা সাবির আহমেদ (Sabir Ahmed) মাদক বিরোধী আইনে প্রেসিডেন্সি জেলে বন্দি। তার সঙ্গে দিল্লি বিস্ফোরণ কাণ্ডের যোগ মিলেছে। জেলে তাকে দফায় দফায় জেরা করেছেন রাজ্য ও কেন্দ্রের গোয়েন্দারা। এর পাশাপাশি তার ভাই ফাইসাল আহমেদকেও এসটিএফ বৃহস্পতিবার রাতে জিজ্ঞাসাবাদের জন্য আটক করে নিয়ে গিয়েছে। সাবির জেলে বসেই বিভিন্ন গ্রুপে ভারত বিরোধী ও জঙ্গী মতাদর্শ প্রচার করত বলে জানা গিয়েছে।

উল্লেখ্য, দিল্লির লাল কেল্লা গেটের সামনে বিস্ফোরণের পর থেকে গোটা দেশে জারি হাই অ্যালার্ট। নজরদারি বাড়ানো হয়েছে। বিশেষ করে স্পর্শকাতর এলাকাগুলির দিকে বেশ সজাগ দৃষ্টি রেখেছে পুলিশ। এদিকে দিল্লি কাণ্ডে বাংলার নাম জড়িয়েছে। ইতিমধ্যেই মুর্শিদাবাদের পরিযায়ী শ্রমিক মইনুল হাসানের বাড়িতে তল্লাশি চালায় এনআইএ। এর পরে কোচবিহারে অভিযান চালায় তদন্তকারী আধিকারিকেরা। দিনহাটার নয়ারহাট গ্রাম পঞ্চায়েতের নন্দিনা গ্রামের আরিফ হোসেনের বাড়িতে NIA সদস্যদের অতর্কিত হানা দেয়।

আরও পড়ুন- স্কুলের ৪ শিক্ষকই BLO-র দায়িত্বে! বন্ধ হল পঠন-পাঠন

অপরদিকে উত্তর দিনাজপুএর সূর্যাপুর বাজার থেকে আটক করা এক ডাক্তারি পড়ুয়াকে। নাম যাহ নিশার আলম। তিনি হরিয়ানার আল ফালাহ বিশ্ববিদ্যালয়ের ডাক্তারি পড়ুয়া ছিলেন। ওই বিশ্ববিদ্যালয়ের নাম নাম জড়িয়েছে দিল্লি বিস্ফোরণ কাণ্ডে। শনিবার বিকালে নিশারকে জিজ্ঞাসাবাদের পর অবশেষে ছেড়ে দেন পুলিশ আধিকারিকেরা। জানা গেছে, নিশারের কাছ থেকে কোনও অসঙ্গতি পাননি তদন্তকারী অফিসারেরা।

দেখুন আরও খবর-